Μία νέα υπόθεση που θυμίζει εκείνη με την 90χρονη που πουλούσε τερλίκια στους Αμπελόκηπους Θεσσαλονίκης , ήρθε στο φως της δημοσιότητας.

Σύμφωνα με το ρεπορτάζ του Open, τον Μάρτιο του 2018 στην Κατερίνη μία 80χρονη πιάστηκε να πουλά περίπου 5 κιλά χόρτα χωρίς άδεια στις παρυφές μιας λαϊκής αγοράς της πόλης.

Όπως και στην 90χρονη με τα τερλίκια, που συνελήφθη σε λαϊκή αγορά της Θεσσαλονίκης, της επιβλήθηκε το πρόστιμο των 200€, ενώ της ήρθε και κλήση για το δικαστήριο, το οποίο θα εκδικαστεί τον προσεχή Ιούνιο.